Държавен вестник, бр. 57, 2015 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  57
(3) Декларация по образец съгласно при­
ложение № 1 се представя и за болничните 
листове за майчинство след 42-рия ден от 
раждането и за случаите по чл. 167 от Кодек­
са на труда. 
Чл. 4. Паричните обезщетения при бремен­
ност и раждане, отглеждане на малко дете 
и осиновяване на дете от 2- до 5-годишна 
възраст се изплащат на осигурените лица при 
ползване на отпуск и представяне на следните 
документи:
1. за паричните обезщетения при бремен­
ност и раждане за остатъка до 410 календарни 
дни по чл. 50, ал. 1 КСО – заявление-декла­
рация по образец съгласно приложение № 2;
2. за паричните обезщетения при раждане 
на дете до 15 календарни дни по чл. 50, ал. 6 
КСО – заявление-декларация по образец съ­
гласно приложение № 3;
3. за паричните обезщетения при раждане 
на дете след навършване на 6-месечна възраст 
на детето за остатъка до 410 календарни дни 
по чл. 50, ал. 7 КСО – заявление-декларация 
по образец съгласно приложение № 4;
4. за паричните обезщетения при осино­
вяване на дете от 2- до 5-годишна възраст за 
срок 365 дни по чл. 53а КСО – заявление-де­
кларация по образец съгласно приложение № 5; 
5. за паричните обезщетения при осиновя­
ване на дете от 2- до 5-годишна възраст след 
изтичане на 6 месеца от деня на предаване 
на детето за осиновяване за остатъка до 365 
дни по чл. 53а КСО – заявление-декларация 
по образец съгласно приложение № 6; 
6. за паричните обезщетения за отглеждане 
на малко дете по чл. 53 и 54 КСО – заявление-
декларация по образец съгласно приложения 
№ 7 и 8.
Чл. 5. В срок до 3 работни дни от промяна 
на обстоятелствата, свързани с изплащането 
на паричните обезщетения, включително при 
промяна на банковата сметка за изплащането 
им, осигурените лица представят нова деклара­
ция или заявление-декларация и съответните 
доказателства към нея. 
Чл. 6. (1) Осигурените лица и лицата по 
чл. 4, ал. 9 КСО представят документите по 
чл. 3 – 5 на осигурителя, който ги завежда в 
отделен дневник. 
(2) Осигурителите съхраняват документите 
по ал. 1 и съответните доказателства към тях 
за срок 5 години считано от 1 януари на годи­
ната, следваща годината на представянето им.
Чл. 7. Данните, съдържащи се в издадените 
болнични листове, се представят в НОИ от 
лекуващите лекари/лекарите по дентална ме­
дицина лично или чрез лечебните заведения, 
в които те осъществяват дейност, и от лекар­
ските консултативни комисии (ЛКК) – чрез 
лечебните заведения, към които са създадени, 
по реда на Наредбата за реда за представяне 
в Националния осигурителен институт на 
данните от издадените болнични листове и 
решенията по обжалването им. 
Чл. 8. (1) За всеки болничен лист оси­
гурителите, техните клонове и поделения и 
осигурителните каси представят в НОИ удос­
товерение по образец съгласно приложение 
№ 9 с данни относно правото на парично 
обезщетение. За лицата, осигурени по повече 
от едно правоотношение/основание за осигуря­
ване при един осигурител, за всеки болничен 
лист се представят отделни удостоверения за 
всяко от правоотношенията/основанията за 
осигуряване. 
(2) В случай че болничните листове са об­
жалвани от осигурителите по реда на чл. 112 от 
Закона за здравето, удостоверенията съгласно 
приложение № 9 се представят след приключ­
ване на производството по обжалването на 
болничните листове. 
Чл. 9. За всеки документ по чл. 4 оси­
гурителите, техните клонове и поделения и 
осигурителните каси представят в НОИ удос­
товерение по образец съгласно приложение 
№ 10 с данни относно правото на парично 
обезщетение.
Чл. 10. За всеки документ по чл. 5, както 
и при промяна в ползването/прекратяването 
на законоустановен отпуск и/или прекратя­
ване на правоотношението/осигуряването 
осигурителите, техните клонове и поделения и 
осигурителните каси представят в НОИ ново 
удостоверение по образец съгласно приложе­
ние № 9 или ново удостоверение по образец 
съгласно приложение № 10 с данни относно 
промяната в обстоятелствата, свързани с 
изплащането на обезщетението.
Чл. 11. (1) За изплащане на парично 
обезщетение въз основа на болничен лист 
самоосигуряващите се лица – лично или 
чрез осигурителните каси, в които члену­
ват, а съдружниците в търговски дружества, 
собствениците на ЕООД и физическите 
лица – членове на неперсонифицирани дру­
жества – чрез дружествата, чрез които се 
осигуряват, представят в НОИ удостоверение 
по образец съгласно приложение № 9 с данни 
относно правото на парично обезщетение. В 
случай че болничните листове са обжалвани 
от самоосигуряващите се лица по реда на 
чл. 112 от Закона за здравето, удостоверенията 
съгласно приложение № 9 се представят след 
приключване на производството по обжалва­
нето на болничните листове. 
(2) За изплащане на паричните обезщетения 
извън тези по ал. 1 самоосигуряващите се 
лица – лично или чрез осигурителните каси, в 
които членуват, а съдружниците в търговски 
дружества, собствениците на ЕООД и физиче­
ските лица – членове на неперсонифицирани 
дружества – чрез дружествата, чрез които се 
осигуряват, представят в НОИ удостоверение 
по образец съгласно приложение № 11 с данни 
относно правото на парично обезщетение. 
(3) При промяна в обстоятелствата, свър­
зани с изплащането на обезщетението, вклю­
чително при промяна на банковата сметка за